தமிழர்களின் கலைத்திறனான சிற்பக்கலைகள் ஒரு காலத்தில் சிகரம் தொட்டு இருந்ததன் அடையாளம்தான் இன்று நாம் பார்த்து வியக்கும் பல்லவர், சோழர், பாண்டியர்கள் காலத்துச் சிற்பங்கள். இச்சிற்பங்கள் என்றும் நம்மை ஈர்க்கத் தவறுவதேயில்லை. கல், மண், உலோகம், போன்றவைகளால் உருவாக்கப்படுகின்ற சிற்பங்கள் ஏராளம். ஆனால், இக்காலத்திலோ கைவினைச் சிலைகளைப் பார்ப்பதே அரிதாகிவிட்டது. நவீன நாகரிக முறையில் நம் நாடு வளர்ந்து வருவதால், நம் பாரம்பர்ய கலைத்திறனை மெல்ல மெல்ல மறந்து வருகிறோம். மாடர்ன் ஆர்ட் என மேலை நாட்டில் பிரபலப்பட்டிருக்கும் பலவிதமான பெயின்டிங்ஸ், விதவிதமான சிலைகளுக்கு மவுசு கொஞ்சம் அதிகமாக இருப்பதாகவே படுகிறது.